Il-mudella Valentina Rossi, ġiet magħżula mill-Public Broadcasting Services biex illejla tkun hi li taqra l-vot Malti fis-serata finali tal-Eurovision Song Contest li qed isir fil-kapitali Daniża, Compenhagen. Il-vot hu magħmul minn 50 fil-mija minn ġurija u 50 fil-mija televoting. Valentina hija ammiratriċi tal-Eurovision Song Contest u dehret f’kull postcard li introduċiet l-edizzjoni ta’ din is-sena tal-Malta Eurovision Song Contest. Fl-aħħar sigħat Valentina kienet fl-istudios tal-PBS biex tagħmel l-ewwel provi u minn dak li stajna nosservaw, konvinti li se tkun qed taqta’ figura tajba.